เป็นร้านที่ตกแต่งร้านได้น่ารักดี อาหารก็ใช้ได้ แต่ราคาค่อนข้างจะแพง
- แหนมเนือง ย่างมาแบบฉ่ำ ๆ ผักกับแป้งจัดมาเป็นชุดเรียบร้อย น้ำจิ้มก็ใช้ได้ครับ
- หมูย่างใบชะพลู เมนูนี้เห็นทุกคนแนะนำ แต่ผมกินแล้วรู้สึกว่ารสชาติธรรมดา
- สุกี้เวียดนาม เป็นอีกหนึ่งเมนูแนะนำ น้ำซุปผสมน้ำมะพร้าว ชิมตอนแรกรู้สึกเฉย ๆ แต่พอเอาเครื่องต่าง ๆ ในจานลงไปต้ม น้ำซุปหอมหวานขึ้นอีกเยอะเลยครับ
- หมูย่างตะไคร้ ข้าวเหนียวทอด เมนูนี้ผมถูกใจเลย หมูหมักเครื่องมาได้เข้มข้น ส่วนข้าวเหนียวก็ชุบแป้งบาง ๆ ทอด น่าจะมีส่วนผสมของกะทิด้วย หอมดีครับ
- รวมมิตรเวียดนาม อันนี้เป็นเมนูของหวาน ใส่รวมมาหลาย ๆ อย่าง เช่น ทับทิม เฉาก๊วย ถั่วแดง ลอดช่อง

บริการก็ดีครับ อาจจะวันที่ผมมากินมีอยู่โต๊ะเดียว ป้าแกเดินมาดูแลตลอดเวลา ส่วนราคาค่อนข้างสูง ทุกเมนูเริ่มต้นที่ร้อยปลาย ๆ เมนูถูกสุดน่าจะเป็นก๋วยจั้บญวน ราคา 150 บาท